A Tràmits Gencat podreu trobar la documentació per fer una modificació estatutària.
Per resoldre dubtes, podeu posar-vos en contacte amb el Registre d'Entitats Esportives, tel. 93 480 49 00.
Tota la normativa d'aplicació així com la documentació necessària la trobareu en aquesta pàgina.
El Registre d'Entitats Esportives no custodia les actes de les entitats esportives, solament segella els llibres i els retorna a l'entitat, que és qui en té la custòdia.
Us heu d'adreçar al vostre club per tal que us facilitin l'accés a allò que demaneu.
Un club esportiu és dels socis de l'entitat, que tenen el dret, i el deure, de conèixer els seus estatuts i les normes de règim interior, així com de consultar la documentació comptable i les actes que afectin l'entitat.
Des del Registre d'Entitats Esportives de la Secretaria General de l'Esport es pot lliurar una còpia dels estatuts, però en cap cas ni de les normes de règim interior ni de les actes i llibres de comptes perquè cap de les dues coses són inscriptibles.
Haureu de sol·licitar-la al club mitjançant requeriment notarial o per mitjà de l'Administració ordinària de justícia.
Hi ha dues versions dels llibres: una d'informàtica, que s'ha de presentar dintre dels quatre mesos següents al tancament de l'exercici i que, òbviament, no se segella amb anterioritat, i una altra amb el sistema de llibre tradicional d'actes que s'ha de segellar i diligenciar abans de començar a usar-lo.
Les entitats de règim simplificat són per a entitats de menys de 100 socis que tenen un règim de govern de tipus presidencialista.
Funcionen amb un president que assumeix totes les funcions de l'entitat i ret comptes a l'assemblea general, únicament.
També cal nomenar un secretari d'actes que pot ser sempre el mateix o un de diferent per a cada reunió.
Les entitats de règim general poden constituir-se amb menys de 100 socis, però és obligatori que ho siguin les que tenen 100 o més socis.
El règim de govern és mitjançant una junta directiva composta, com a mínim, per president, secretari i tresorer.
Aquesta junta directiva ret comptes a l'assemblea general, però a diferència de la de règim simplificat, cadascú té una àrea assignada sota la direcció del president i, per tant, existeix un major control entre els propis membres de la junta.
Una Associació Esportiva Escolar és una entitat amb personalitat jurídica pròpia, classificada com a club esportiu, amb l'especificitat que es constitueix vinculada a un centre educatiu de secundària i on els seus socis de ple dret ho poden ser a partir dels 14 anys.
Una Secció Esportiva Escolar és la manifestació esportiva d'una associació de mares i pares d'alumnes (AMPA) que tingui entre els seus objectiu "la pràctica de l'esport".
Cal tenir en compte que la secció esportiva escolar no té personalitat jurídica pròpia.
Els canvis de domicili, telèfon i canvi de nom o denominació social, són canvis que han de ser aprovats per l'assemblea general ja que es tracta de modificacions estatutàries, per aquest motiu heu de fer totes les actuacions de modificació parcial dels estatuts.
El canvi de domicili suposa una modificació estatutària i, per tant, està subjecte a aprovació de assemblea general.
La modificació dels estatuts s'aprova per assemblea, de la qual s'estén un certificat on consta el nou text estatutari que haurà d'incloure el nou domicili.
Es presenta al Registre d'Entitats Esportives una sol·licitud d'inscripció del nou domicili acompanyat del certificat esmentat per duplicat.